
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης, σε ακίνητο που βρίσκεται εντός του ρυμο¬ 
τομικού σχεδίου του Δήμου Κοζάνης (Ν. Κοζά¬ 
νης).; 

Καθορισμός Ζώνης Ελεγχόμενης Ανάπτυξης (Ζ.Ε.Α.) 
στη περιοχή του σιδηροδρομικού σταθμού Αφιδνών 
(Ν. Αττικής). 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πραγματοποίησης μεταφοράς συντελεστή δόμη¬ 
σης, σε ακίνητο που βρίσκεται εντός του ρυμοτομικού 

σχεδίου του Δήμου Κοζάνης (Ν. Κοζάνης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του π.δ/τος 470/1979 (Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του ν. 880/1979» (Α’ 138), όπως τροποποι¬ 
ήθηκε με το από 19.6.1987 π.δ/γμα (Δ 592). 

3. Τις διατάξεις του π.δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το ν. 880/1979» (Α’ 154) όπως τροποποιήθηκε με το υπ’ 
αριθ. 367/1987 π.δ/γμα (Α’ 163). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και κυβερνητικά όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β 744). 

6. Τις από 1.7.92 και 3.3.93 αιτήσεις της Κοινοπραξίας 


«Νικ. Μελάς - Γ. Βαλτοδώρος». 

7. Την από 1.7.92 αίτηση του Γερούση Κωνσταντίνου 
δια του πληρεξουσίου του Νικόλαο Μελά. 

8. Τις 682/συν. 55/8.10.92 και 794/συν. 66/19.11.92 
γνωμοδοτήσεις του Κεντρικού Συμβουλίου Χωροταξίας 
Οικισμού και Περιβάλλοντος. 

9. Την 32156/26.6.93 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων για προέ- 

1 γκριση της σχετικής τεχνικής μελέτης, με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Αρθρο 1 

1. Εγκρίνεται η πραγματοποίηση μέρους της μεταφο¬ 
ράς του συντελεστή δόμησης που εγκρίθηκε με το από 
14.6.1989 Π. Δ/γμα (Δ’ 437), από το βαρυνόμενο ακίνητο, 
που βρίσκεται εντός του ρυμοτομικού σχεδίου του Δήμου 
Κοζάνης (Ν. Κοζάνης), επί των οδών Δαβάκη και Πλατείας 
Συντάγματος, για το οποίο έχει εκδοθεί ο 5427/1993 σχε¬ 
τικός τίτλος δικαιώματος μεταφοράς συντελεστή δόμη¬ 
σης, στο όνομα Μαρίας Τσουκανέλη του Χαριλάου και Αρι¬ 
στοτέλη Τσουκανέλη του Χαριλάου, σε άλλο ακίνητο 
(ωφελούμενο), που βρίσκεται εντός του ρυμοτομικού σχε¬ 
δίου του Δήμου Κοζάνης (Ν. Κοζάνης) επί της οδού Μαρ¬ 
γαρίτη Δήμτσα αρ. 5, για το οποίο υφίσταται δικαίωμα 
πραγματοποίησης μεταφοράς συντελεστή δόμησης υπέρ 
των: Αριστοτέλη Τσουκανέλη του Χαριλάου και της Αικα¬ 
τερίνης και Μαρίας Τσουκανέλη του Χαριλάου και της Αι¬ 
κατερίνης, όπως το ωφελούμενο ακίνητο φαίνεται με 
στοιχεία Α Β Γ Δ Α στο σχετικό πρωτότυπο διάγραμμα σε 
κλίμακα 1:100, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 82551/1993 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 101,75 
τ.μ., που αντιστοιχεί σε 72,055 τ.μ. του βαρυνομένου ακι¬ 
νήτου. 

3. Τα ειδικότερα στοιχεία του ωφελουμένου ακινήτου 
μετά τη μεταφορά είναι τα εξής: 

α. Εμβαδόν οικοπέδου: 288,22 τ.μ. 
β. Ποσοστό κάλυψης: 70% 

γ. Συντελεστής δόμησης: 1,753 
δ. Μέγιστο επιτρεπόμενο ύψος του ανεγερθησομένου 
κτιρίου: Δέκα επτά μέτρα και δέκα πέντε εκατοστά του 
μέτρου (17,1 5μ.)· 

ε. Το κτίριο πρέπει να ανεγερθεί εντός του ωφελουμέ- 
νου ακινήτου σύμφωνα με το διάγραμμα κάλυψης σε κλί¬ 
μακα 1:100, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 82551/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν την χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερόμενους πιστοποιητικό από το οικείο υπο¬ 
θηκοφυλακείο για τη σημείωση, στη μερίδα του δικαιού¬ 
χου, του ωφελουμένου του παρόντος Π. Διατάγματος κα¬ 
θώς και βεβαίωση από την αρμόδια υπηρεσία του Υπουρ¬ 
γείου Περιβάλλοντος, Χωροταξίας και Δημοσίων Έργων 
ότι ακυρώθηκε ο 5427/1993 ονομαστικός τίτλος δικαιώ¬ 
ματος μεταφοράς συντελεστή δόμησης. 


Άρθρο 2 

Ακυρώνεται ο 5427/1993 ονομαστικός τίτλος δικαιώ¬ 
ματος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧβΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

( 2 ) 

Καθορισμός Ζώνης Ελεγχόμενης Ανάπτυξης (Ζ.Ε.Α.) στη 

περιοχή του σιδηροδρομικού σταθμού Αφιδνών (Ν. Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 99 (παρ. 2) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101). 

2. Τις διατάξεις των άρθρων 9, 10 (παρ. 2), 11 και 14 
του Ν. Δ/τος της 17.7.1923 «Περί σχεδίων πόλεων κ.λπ.» 
(Α' 228) όπως μεταγενέστερα τροποποιήθηκε και συ¬ 
μπληρώθηκε. 

3. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Το 4074/15.7.1991 έγγραφο του Οργανισμού Αθή¬ 
νας προς τους αρμοδίους φορείς. 

5. Το 507669/22.8.1991 έγγραφο του Οργανισμού Σι¬ 
δηροδρόμων Ελλάδος Α.Ε. (Ο.Σ.Ε.). 

6. Την 57/1991 γνωμοδότηση του Κοινοτικού Συμβου¬ 
λίου Αφιδνών. 

7. Τις 2/συν. 28/1991, 1/συν. 30/1991, 1/συν. 32/ 
1991, 6/συν. 44/1991 και 2/συν. 10/1992 γνωμοδοτή¬ 
σεις της Εκτελεστικής Επιτροπής του Οργανισμού Αθή¬ 
νας. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις διατάξεις αυτού του 
Διατάγματος δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α. 

9. Την 455/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος. Χωροταξίας και Δημοσίων Έργων, αποφασίζουμε: 


Άρθρο 1 

Καθορίζεται Ζώνη Ελεγχόμενης Ανάπτυξης (Ζ.Ε.Α.) 
στη περιοχή του σιδηροδρομικού σταθμού της Κοινότητας 
Αφιδνών (Ν. Αττικής) όπως η περιοχή φαίνεται περικλειό¬ 
μενη με κόκκινη γραμμή στο σχετικό χρωματισμένο πρω¬ 
τότυπο διάγραμμα σε κλίμακα 1:5.000 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 79266/1993 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν 
διάταγμα. 

Άρθρο 2 

Μέσα στη Ζώνη Ελεγχόμενης Ανάπτυξης (Ζ.Ε.Α.) όπως 
περιγράφεται στο προηγούμενο άρθρο καθορίζονται χρή¬ 
σεις γης ως εξής: 

1. Στους οικοδομήσιμους χώρους της Ζώνης Ελεγχόμε¬ 
νης Ανάπτυξης (Ζ.Ε.Α.) της Κοινότητας Αφιδνών που χα¬ 
ρακτηρίζονται στο σχετικό ένα (1) διάγραμμα (2) με στοι¬ 
χείο Γ, επιτρέπονται οι χρήσεις γενικής κατοικίας όπως 
προσδιορίζεται με το άρθρο 3 του από 23.2.1987 Π. Δ/ 
τος (Δ' 166). 

2. Στους οικοδομήσιμους χώρους που χαρακτηρίζονται 
στο ίδιο διάγραμμα με στοιχείο Κ', επιτρέπονται οι χρήσεις 
πολεοδομικού κέντρου όπως προσδιορίζεται με το άρθρο 
4 του παραπάνω Π. Δ/τος. Επιτρέπεται επί πλέον η ανέ¬ 
γερση αποθηκών λειτουργικά εξαρτημένων με τις εγκατα¬ 
στάσεις γραφείων και εμπορικών δραστηριοτήτων της πε¬ 
ριοχής. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΙΩΡΓΟΣ ΒΟΥΛΓΑΡΑΚΗΣ 


















